да приложи метода на надзорната формула като използва „T“ коригирана съгласно предвиденото в член 264, параграф 3 от Регламента за капиталовите изисквания.
 В тази колона се отчитат средно претеглени рискови тегла.
 350
 ПОДРОБЕН ПРЕГЛЕД
 Колоните за подробен преглед обхващат всички случаи на експозиции без кредитен рейтинг, при които рисковото тегло е получено от базисния портфейл от експозиции (най-високото рисково тегло на групата).
 Член 263, параграфи 2 и 3 от Регламента за капиталовите изисквания предвиждат третиране по изключение, когато не може да се изчисли Kirb.
 Неусвоените суми по ликвидните улеснения се отчитат в „Задбалансови позиции и деривати“.
 Докато даден инициатор е обект на изключително третиране, при което не може да се изчисли Kirb, колона 350 ще бъде правилната колона, която следва да се използва за отчитане на третирането с рисковото претегляне на стойността на експозицията на дадено ликвидно улеснение, за което се прилага третирането, предвидено в член 263 от Регламента за капиталовите изисквания.
 За предсрочните амортизации вж. член 256, параграф 5 и член 265 от Регламента за капиталовите изисквания.
 360
 ПОДРОБЕН ПРЕГЛЕД: СРЕДНО РИСКОВО ТЕГЛО
 Отчита се средно претегленото рисково тегло на стойността на експозицията.
 370
 ПОДХОД НА ВЪТРЕШНАТА ОЦЕНКА
 В член 259, параграфи 3 и 4 от Регламента за капиталовите изисквания се предвижда „подхода на вътрешната оценка“ (IAA), за позиции в програми за търговски книжа, обезпечени с активи.
 380
 IAA: СРЕДНО РИСКОВО ТЕГЛО
 В тази колона се отчитат средно претеглените рискови тегла.
 390
 (-) НАМАЛЕНИЯ В РАЗМЕРА НА РИСКОВО ПРЕТЕГЛЕНИТЕ ЕКСПОЗИЦИИ ПОРАДИ КОРЕКЦИИ НА СТОЙНОСТТА И ПРОВИЗИИ
 Институциите, прилагащи вътрешнорейтинговия подход, се придържат към член 266, параграф 1 (приложим само за инициатори, когато експозицията не е била приспадната от собствените средства) и параграф 2 от Регламента за капиталовите изисквания.
 Корекции на стойността и провизии (член 159 от Регламента за капиталовите изисквания) за кредитни загуби, понесени съгласно счетоводното законодателство, на които се подчинява отчитащото се дружество. Корекциите на стойността включват всички суми, признати в печалбата или загубата, като кредитни загуби на финансови активи от първоначалното им признаване в баланса, (включително загуби поради кредитен риск, свързан с финансови активи, оценени по справедлива стойност, които не се приспадат от стойността на експозицията) плюс отбивите за експозиции, закупени при неизпълнение съгласно член 166, параграф 1 от Регламента за капиталовите изисквания. Провизиите включват натрупани суми кредитни загуби в задбалансови позиции.
 400
 РАЗМЕР НА РИСКОВО ПРЕТЕГЛЕНАТА ЕКСПОЗИЦИЯ
 Трета част, дял II, глава 5, раздел 3 от Регламента за капиталовите изисквания, преди корекциите за падежни несъответствия или нарушение на разпоредбите за извършване на надлежна проверка, като се изключи всяка рисково претеглена експозиция, съответстваща на експозиции преразпределени към друг образец чрез изходящи потоци.
 410
 РАЗМЕР НА РИСКОВО ПРЕТЕГЛЕНАТА ЕКСПОЗИЦИЯ (RWEA), ОТ КОЙТО: СИНТЕТИЧНИ СЕКЮРИТИЗАЦИИ
 По отношение на синтетичните секюритизации с падежни несъответствия, в сумата, която следва да се отчете в тази колона, не се взимат предвид никакви падежни несъответствия.
 420
 ЦЯЛОСТЕН ЕФЕКТ (КОРЕКЦИЯ) ПОРАДИ НАРУШЕНИЕ НА РАЗПОРЕДБИТЕ ЗА ИЗВЪРШВАНЕ НА НАДЛЕЖНА ПРОВЕРКА
 Член 14, параграф 2, член 406, параграф 2 и член 407 от Регламента за капиталовите изисквания предвиждат, че когато институцията не отговаря на определени изисквания, държавите